A mesés Ausztrália

Nekünk mint Téka együttesnek nem volt nagy feladat ezeket a

foglalkozásokat levezényelni, hiszen egész életünkben táborokat

szerveztünk és bonyolítottunk le, iskolákban tanítottunk, így nagy

élvezettel és örömmel oktattuk a kicsiket-nagyokat. Segítségünkre

volt a Sydney-ből érkezett Transylvania együttes, akik szintén jó

gyakorlattal és szívből muzsikálva egészítették ki a jó hangulatot.

A zenész tábort követte egy táncos tábor, ahol Kádár Ignác és

Kispál Anett ördöngösfüzesi és bonchidai táncokat, Juhász Zsolt

és Bonifert Kati pedig dél-alföldi táncokat tanítottak. A siker óriási

volt, itt is százötvenen voltak. Mindenki rengeteget tanult, alig akartak

hazamenni az emberek. Persze a kenguruk is meglátogatták a

tábort, egyik reggel ötven főből álló csapat ugrált végig, illedelmesen

bemutatkozva, hogy ők is itt vannak. Az sem volt ritka, hogy egy

óriás pókkal futottunk össze a mellékhelyiségben, vagy egy skorpió

szundított a bőgő alatt.

Az ausztrál vendégszeretetről csak annyit mondanék, hogy ilyen

kedvességet, kiszolgálást nehezen tud elképzelni az ember. Az étkek

A Téka együttes egy baráti meghívásnak eleget téve Nyugat-Ausztráliában,

Perth-ben tartott egy zenész, majd egy táncos tábort 2008.

december 26-ától 2009. január 19-éig.

Peter Sackett és felesége, Julcsi szervezte a tábort, illetve a sok

érdekes programot.

A karácsonyi hangulatban való indulást, valamint a ferihegyi

sztrájk izgalmait az tette még érdekesebbé, hogy Perth-ben akkor a

hőmérők 43 Celsius fokot mutattak.

A megérkezésünk napján már egy bemutatkozó koncerttel indítottunk,

fittyet hányva a huszonhat órás utazás fáradalmaira. Természetesen

maradt egy kis idő az átállásra, így meglátogattuk a cápák

fő paradicsomát, az óceánpartot. Szerencsére csak később mondták

el, hogy pár nappal azelőtt vitt el egy szörföst egy vérmes cápa.

A Zenész és Táncos Tábor előtt még december 31-ét írt a naptár,

így meghívtak a Perth-i Magyar Házba egy óriási újévi mulatságra,

ahol magyar népzenére szórakoztak az ottani magyarok, idősek és

fiatalok egyaránt.

Másnap, nagy meglepetésünkre több mint száz zenész érkezett

egész Ausztráliából, ami nagy megtiszteltetés volt számunkra. Nem

gondoltam volna, hogy ilyen nagy az érdeklődés, hiszen itt Magyarországon

is dicséretére válna a szervezőknek, hogy ekkora csapatot

összekovácsoljanak.

A zenészek kis része volt csak magyar érdekeltségű (szülei, vagy

nagyszülei révén), a többiek elszánt ausztrálok, akik az életüket tették

fel arra, hogy megtanulják a magyar népzenét hegedűn, kontrán,

bőgőn, dudán, tekerőn, ütőgardonon, dobon, citerán, kobzán, furulyán,

sőt még az énekeket is úgy énekelték (fonetikusan) magyarul,

hogy öröm volt hallgatni.

hol a hazai ízvilág legjavát adták (csirkeleves csigatésztával, finom

pörkölt, tükörtojás, bundás kenyér, rántott hús), hol pedig az ausztrál

konyha finomságait kóstolgattuk. Mindezeket a Sydney-ből érkezett

főszakács, alias „Boci” követte el, hűséges segítségével, Manci

nénivel.

Egy alkalommal átengedte nekem a kengurupörkölt főzését, amit

külön megtiszteltetésnek vettem. A pöri jól is sikerült, de a vicc nem

maradhatott el. Egy evőkanál sóra mertem egy kis pörköltszaftot,

majd kérdezgetvén, hogy elég sós-e, megkóstoltattam a többiekkel.

Lenyalták a kanalat, majd elfacsarodott arccal, öklendezve menekültek.

Így ez a poén nem sült el valami jól, bár később nevetve

megbocsátottak. Kivéve Bocit, aki csak akkor enyhült meg, amikor

önszántamból egy kis zacskó sót vidáman és dalolva a számba

öntöttem, és mosolyogva elmajszolgattam.

Elvittek minket egy délebben fekvő borvidékre is, ahol megkóstolhattuk

a jellegzetes borokat, söröket, kávékat, likőröket. Aki picit

is unatkozott volna, azt Frici bácsi máris sakkozni, vagy ultizni hívta.

Az óceán simogatását többször is élveztük, de voltunk állatkertben,

ahol mi simogathattunk koalákat, kengurukat, struccokat,

wombatokat, emukat. Jártunk tropikáriumban is, ahol a cápákkal,

óriásteknősökkel, rájákkal két centiméter közelségben – köztünk

plexi – találkozhattunk.

Ketten voltak „legények a gáton”, Ökrös Csabi és Soós Andris,

akik a Zeneművészeti Egyetem félévzáró vizsgáira még ott is készültek,

mivel hazaérkezésük pillanatában ez a megmérettetés várt rájuk.

Míg mások a laza programokat „habzsolták”, ők kottát szorongattak

a kezükben, vagy zenéket dúdolgattak, zongoráztak.

Az i-re a pontot a meghívónk, házigazdánk és barátunk, Sackett

Péter harmincadik szülinapja tette, amit hajnalig tartó muzsikálással,

énekléssel tettünk emlékezetessé.

Isten éltesse őket, családjukkal és a sok segítő barátjukkal együtt!

Kívánok mindenkinek hasonló élményeket, vendégszeretetet és

barátokat!